La secretària tècnica de la Comissió relaciona les reclamacions que han tingut entrada des del darrer Ple en què es va reportar l'activitat setmanal que va tenir lloc el dimecres dia 8 de març de 2017 i que han estat les que van dels números d'expedient 97/2017 a 124/2017.
Es valora l'anàlisi del compliment dels requisits d'admissibilitat provisional de les noves reclamacions que s'han interposat davant la Comissió així com, aquelles reclamacions que requereixen l'esmena de la documentació aportada.
La senyora Teresa Perelló informa la resta de membres del Ple en relació amb el desenvolupament de la sessió de mediació que va tenir lloc ahir dia 20 de març en relació amb les Reclamacions 509/2016 i 510/2016.
El senyor Oriol Mir, exposa els incidents d'execució que s'han comunicat per part de la persona reclamant a la Comissió en relació amb la Reclamació 9/2017 i es valora la conveniència de requerir l'Ajuntament de Lleida el seu compliment.
La secretària tècnica exposa que es reforçarà el seguiment de les execucions a fi de poder actualitzar la informació que es difon a través del web respecte el compliment dels acords i les resolucions de la Comissió i poder preparar aquest contingut per a la Memòria d'activitats 2016.
Proposta de resolució d'estimació de la Reclamació 31/2017
El senyor Josep Mir, ponent de la Proposta de resolució, exposa el supòsit que presenta aquesta Reclamació que dona lloc a l'estimació del dret d'accés de la persona reclamada respecte l'Ajuntament de Barcelona.
Proposta de resolució de finalització de les Reclamacions 35/2017, 36/2017 i 37/2017 per pèrdua d'objecte (acumulades)
La ponent de la Proposta de resolució, la senyora Elisabet Samarra, exposa la situació que s'ha produït en la tramitació d'aquests expedients que finalitzen per pèrdua sobrevinguda de l'objecte de la reclamació.
Proposta de resolució de finalització de la Reclamació 43/2017 per pèrdua d'objecte
La ponent de la Proposta de resolució, la senyora Elisabet Samarra, exposa el desenvolupament de la tramitació d'aquesta reclamació que finalitza per pèrdua sobrevinguda de l'objecte de la reclamació.
Proposta de resolució d'estimació de la Reclamació 55/2017
El senyor Josep Mir, ponent de la Proposta de resolució, exposa el supòsit que presenta aquesta Reclamació que dona lloc a l'estimació d'aquesta reclamació interposada contra l'Ajuntament de Bellvei del Penedès.
Proposta de resolució d'inadmissió de la Reclamació 97/2017
El senyor Josep Mir exposa el supòsit que concorre en aquest procediment de reclamació que duu a la inadmissió de la reclamació i que és compartit per la resta de membres del Ple.
El senyor Oriol Mir formula una esmena tècnica al text de la Proposta que s'incorporarà pel ponent en el corresponent text definitiu.
La presidenta de la Comissió, la senyora Elisabet Samarra, informa que ahir dia 20 de març es va reunir amb el subdirector de Transparència....per tal de comentar la possibilitat que la Comissió participi en sessions de divulgació i formació a l'Escola d'Administració Pública de Catalunya sobre la doctrina de la GAIP un cop es compleixin els dos anys des de l'entrada en funcionament de l'òrgan i que formularà una proposta per aquestes sessions properament.
Així mateix, la presidenta comenta que s'ha iniciat la fase de participació pública respecte la normativa de desenvolupament de la Llei de transparència, accés a la informació i bon govern però que la participació de la Comissió es preveu un cop sigui consultada en relació amb el projecte normatiu que es proposi.
El senyor Oriol Mir comenta la necessitat d'actualitzar l'apartat del web de la Comissió relatiu a la normativa i òrgans de la resta d'autoritats i òrgans existents a l'ordenament espanyol atès que s'han produït algunes novetats.
La presidenta informa a la resta de membres del Ple sobre les reunions i presentacions que estan previstes Dimarts que estan previstes properament i el senyor Josep Mir i el senyor Oriol Mir informen també de dues sessions en les quals intervindran com a ponents respectivament.